ØL Med en pris på 64 kroner er en fadøl på denne café den dyreste i byen.

Hvor får man byens dyreste fadøl? Det har JP Aarhus sat sig for at undersøge, at svaret er Cross Café ved åen, hvor en fadøl på 0,4 liter koster intet mindre end 64 kroner. På andenpladsen kommer Café Faust ved åen med 62 kroner, mens tredjepladsen indtages af Café Viggo ved åen med en pris på 60 kroner.

Det er nok ikke overraskende, at de dyreste priser skal findes på solsiden af åen, og at de billigere fadøl skal findes på værtshuse med mindre eksklusive adresser. Det billigste sted i avisens undersøgelse er Kurts Mor på Fredens Torv, hvor en halv fad koster sølle 20 kroner, og værtshuset Hjorten på Vesterbro Torv, hvor en fadbamse står i SU-venlige 27 kroner.

Ifølge avisen er fadølspriserne langs åen dog stadig mindre end i København, hvor en fadøl på eksempelvis Café Europa ved Strøget koster 69 kroner.

Du kan se listen med alle fadølspriserne her.